TASCO บวก 3% นิวไฮรอบกว่า 1 ปี ลุ้นกำไรไตรมาส 2 เด้งรับเงินประกันงวดแรก-ราคายางมะตอยพุ่ง
TASCO บวก 3% นิวไฮรอบกว่า 1 ปี ลุ้นกำไรไตรมาส 2 เด้งรับเงินประกันงวดแรก-ราคายางมะตอยพุ่ง โดย ณ เวลา 10.08 น. อยู่ที่ระดับ 20.70 บาท บวก 0.60 บาท หรือ 2.99% สูงสุดที่ระดับ 20.90 บาท ต่ำสุดที่ระดับ 20.40 บาท ด้วยมูลค่าการซื้อขาย 245.88 ล้านบาท
TASCO บวก 3% นิวไฮรอบกว่า 1 ปี ลุ้นกำไรไตรมาส 2 เด้งรับเงินประกันงวดแรก-ราคายางมะตอยพุ่ง
24 มิ.ย. 2562

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ณ เวลา 10.08 น. อยู่ที่ระดับ 20.70 บาท บวก 0.60 บาท หรือ 2.99% สูงสุดที่ระดับ 20.90 บาท ต่ำสุดที่ระดับ 20.40 บาท ด้วยมูลค่าการซื้อขาย 245.88 ล้านบาท โดยราคาปรับตัวขึ้นทำจุดสูงสุดในรอบ 1 ปี 4 เดือน นับตั้งแต่ราคาหุ้นปิดที่ระดับ 21 บาท เมื่อวันที่ 27 ก.พ.61

ด้านนักวิเคราะห์บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ประเมินว่า บริษัท ทิปโก้แอสฟัลท์ จำกัด (มหาชน) หรือ TASCO มีแนวโน้มผลประกอบการในไตรมาส 2/2562 คาดว่าจะมีกำไรเติบโตมากที่ระดับ 800-1,300 ล้านบาท โดยจะได้แรงหนุนจากเงินประกันงวดแรก 450 ล้านบาท (หลังภาษี 360 ล้านบาท) และราคาขายยางมะตอยเฉลี่ยไตรมาส 2/2562 ที่พุ่งสูงขึ้นมาเป็น 411 เหรียญสหรัฐ/ตัน เพิ่มขึ้น 11% เมื่อเทียบกับไตรมาสก่อน และปริมาณขายตลาดส่งออกพุ่งสูงขึ้น
ขณะเดียวกัน TASCO มีน้ำมันดิบเข้ามาป้อนอย่างสม่ำเสมอ ดังนั้นทำให้ปริมาณขายปีนี้จะพุ่งสูงขึ้นเป็น 1.9 ล้านตัน เพิ่มขึ้น 23% จากปีก่อน คาดกำไรปีนี้จะฟื้นตัวแรงเป็น 2,470 ล้านบาท เพิ่มขึ้น 338% จากปีก่อน หลังจากประกาศผลประกอบการไตรมาส 1/2562 มีกำไรสุทธิสูงถึง 718 ล้านบาท เพิ่มขึ้น 440% จากไตรมาสก่อน และเพิ่มขึ้น 136% จากช่วงเดียวกันของปีก่อน  เนื่องจากราคายางมะตอยที่ปรับขึ้น ทำให้จะมีการบวกกลับสำรองขาดทุนในสต๊อกกลับมา จึงแนะนำ “ซื้อเก็งกำไร” ในช่วงอ่อนตัวหลังจากที่ราคาหุ้นปรับขึ้นมาแรง